شەفەق نیوز/ سەرچەوەیگ ئەمنی لە سەڵاحەدین، ئمڕوو پەنجشەممە، خەوەردا لە کوشیان کوڕیگ لەوەر زەخمداریی وە تەقیان مینیگ لە خوەرهەڵات سەڵاحەدین.
سەرچەوەگە ئەرا ئاژانس شەفەق نیوز وت: کوڕیگ لەناو خەسەخانەی کەرکوک گیانی لەدەسدا، دویای زەخمداربوین خوەی و دوو کوڕ وەگەردی وە تەقیان مینیگ لە دەورگرد ئاوای  (المفتول) باشوور خوەرئاوای قەزای ئامرلی.
وتیش: کوڕەگە وەگەرد دووانتر مەوقەی گلەوخواردنیان لە مەلەوانی لەناو جوویگ لە خوەرئاوای قەزای ئامرلی زەخمدار بوین.
وەرجەیە، سەرچەوەیگ ئەمنی ئەرا ئاژانس شەفەق نیوز وت: ٣ مناڵ وە تەقیان نادیاریگ دویای گلەوخواردنیان لە مەلەوانی لەناو جوویگ لە ئاوای مەفتول لە قەزای ئامرلی زەخمدار بوین.
